
DISSERTATIO  MEDICA 
INAUGURALIS, 

DE 

CALCULIS  URINARIIS. 


AUCTORE  GODFRIDO  HOWITT. 


Gravis  et  crucians  morbus,  cui  paginae  se- 
quentes dedicantur,  unus  est,  poscens  sedulam 
attentionem  cuj usque  medici,  qui  suam  artem, 
vel  cum  sibi  delectatione  vel  aegris  beneficio,  ex- 
erceret. In  hoc  morbo  tractando,  omnia  signa 
cum  maxima  diligentia  investigare,  eorum  ori- 
gines invenire,  et  remediis  uti  non  cum  caeca  ve- 
terum medicorum  empirice,  sed  cum  maxima  de- 

liberatione,  necesse  est,  ne  in  loco  aegri  curandi 
omnia  ejus  mala  augeret,  et  ultimo  morbum  me- 
dicinae insanabilem  redderet. 

Quanquam  hic  morbus  diu  notus  est,  atta- 
men satis  evidens  est  medicos,  usque  ad  paucos 
annos  abhinc  ejus  naturam  nunquam  intellex- 
isse, atque  ad  illum  investigandum  chemicorum 
diligentiae  maxima  laus  certissime  debetur ; et 
sine  quibus  omnis  cognitio  de  variis  mutationi- 
bus, quae  in  concretionibus  formandis  in  syste- 
mate occurrunt,  medicis  doctissimis  omnino  ne- 
gata fuisset.  Priusquam  illorum  philosopho- 
rum Scheele,  Vauguelin,  et  Fourcroy,  deprehen- 
siones, atque  recentius  eis,  Wollaston,  Marcet, 
Brand,  Berzelius,  et  Henry,  harum  concretio- 
num naturam  patefecerunt,  hunc  morbum  in 
certis  et  rationalibus  principiis  tractare,  aut  sig- 
na levare,  medicis  certe  non  licitum  est.  Sine 
longiore  prooemio,  igitur,  argumentum  statim 
animadvertam,  imprimisque  signa  enumerabo. 

SIGNA  CALCULORUM  IN  ORGANIS 
URINARIIS  CONTENTORUM. 

Signa  variis  de  hoc  miserrimo  morbo  scrip- 
toribus commemorata,  quanquam  numerosa,  om- 
nino obscura  et  minime  fidenda  sunt,  quoni- 
am iis  aliorum  organorum  urinariorum  morbo- 
rum tam  prope  appropinquant.  Aliquorum  me- 
dicorum sententia  est  nullum  sine  instrumenti 
“ Sound”  dicti  applicatione  vel  recto  explorato 
dijudicare  posse  sive  calculus  in  vesica  formatus 
sit : attamen  ego  prorsus  existimo  medicum,  si 
assiduam  omnibus  variis  signis,  quae  in  hoc  mor- 
bo sese  ostendunt,  attentionem  praebeat,  istis 
modis  injucundis  praetermissis,  morbi  naturam 
brevi  tempore  discere  posse,  atque  haud  dubitan- 
dum est,  hoc  instrumentum,  cum  medicamenta 
maxime  valerent,  saepissime  nihil  efficere,  quoni- 
am signa  quae  lithiasin  indicant,  ex  calculis  in 
renibus,  nec  in  vesica,  saepissime  oriuntur. 

In  corporis  habitu  concretionibus  prono  pri- 
usquam signa  omnino  molesta  sint,  multae  par- 

vas  rubrae  particulae  in  urina  inveniuntur,  quae- 
que aut  chrystalla  aut  crustum  matulae  latera 
circumeuntia  formant.  Si  haec  monitio  per  lon- 
gum tempus  negligatur,  aeger  dolori  obtuso  in 
renum  regione  laborat,  qui  ureterum  cursum 
plerumque  sequitur,  et  tunc,  si  concretio  non 
maxima  sit,  verisimile  est  eam  in  paucis  diebus 
per  urethram  evacuatum  iri.  Aliquando  hae 
parvae  concretiones  in  magnis  quantitatibus  per 
urethram  exeunt,  tuncque  fortasse  omnia  signa 
per  breve  tempus  penitus  cessant.  At  si  cal- 
culus magnus  est,  priusquam  ex  renibus  move- 
tur, in  aliquibus  exemplis  signa  magnopere  au- 
gentur, dum  concretio  per  ureterem  transit, 
tuncque  torporis  femoris  sensus,  et  testis  affecti 
lateris  retractio  est,  quae  e transitu  calculi  per 
ureterem,  atque  nervorum  spermatici  plexus  ir- 
ritatione, ab  eo  facto,  plerumque  oritur.  Multa 
nausea  et  frequens  vomitus  aliquando  etiam  ad- 
sunt, majore  cutis  calore  et  pulsu  non  comitante, 
nisi  calculus  urinae  transitum  per  ureteres  omni- 
no impediat,  cum  plurima  noxia  signa  oriun- 
tur, nausea  et  vomitus  major  et  continuus  fit, 

sitis,  pulsus  celer,  pervigilium,  magna  anxietas, 
syncope,  et  convulsiones  sequuntur,  tuncque 
seger  in  morte  suos  dolores  plerumque  terminat. 

Dum  haec  signa  minima  sunt,  urina,  genera- 
liter rubra,  saepe  emittitur,  et  cum  materia  cof- 
feae  fecibus  simili  interdum  miscetur,  quod  ex  ali- 
quorum sanguinis  vasorum,  renis,  aut  ureterum 
ruptura  oriri  putatur.  Cum  calculus  vesicam 
intravit,  dolor  atque  irritatio  cessant,  aut  donec 
urethrae  os  appropinquat,  ita  ut  expellatur,  aut 
quoniam  ingens  fit,  multis  novis  particulis  ejus 
superficiei  applicatis,  illius  visceris  irritationem 
incitat.  In  casu  priori  calculus,  si  non  magnus 
sit,  sine  multo  dolore  per  urethram  exit,  sed  si 
ex  ejus  magnitudine  ad  eum  expellendum  magni 
conatus  necessarii  sunt,  irritatio  vehemens  canalis 
oritur  cum  magno  dolore  aut  prurigine  in  penis 
glande,  stillicidio,  aut  aliquando  etiam  urethras 
strictura.  In  casu  posteriori,  cum  calculus  in  ve- 
sica manet,  usque  ad  tempus  cum,  ex  ejus  mag- 
nitudine, urethra  exire  non  potest,  cruciantis  do- 
loris et  multorum  aliorum  signorum  hunc  mor- 
bum indicatum  causa  est. 

Minime  dubitandum  est  calculum  per  lon- 
gum tempus  in  vesica  inhaerere  posse,  nullo  in- 
dicio monstrato,  ut  saepe  probatur,  cum  calculi 
post  mortem  in  vesica  inveniuntur,  qui  per  aegri 
vitam  nullum  dolorem  incitaverant. 

iEger  lithiasi  laborans,  mingere  saepissime  cu- 
pit, urina  primum  copiose  fluit,  sed  priusquam 
vesica  omnino  vacuatur,  subito  impeditur,  aut 
stilla  post  stillam  expellitur,  et  generaliter  poste- 
rior pars  operationis  magno  dolore  comitatur,  et 
ad  actionem  festinandam  aeger  se  inclinat,  et  fe- 
mora comprimit,  eodemque  tempore  glans  penis 
prurigine  maxime  afficitur.  In  pelvis  cavitate 
magnum  pondus  generaliter  sit,  quod  pressura 
in  perineo  levatur,  atque  angor  obtusus  in  glan- 
dulae prostatae  regione,  aut  vesicae  cervice ; etiam 
frequenter  irritatio  recti  sympathetica  est,  una 
cum  tenesmo.  Si  aeger  se  multum  exercet,  om- 
nia haec  signa  multum  augentur,  atque  urina 
cum  sanguine,  muco,  aut  interdum  cum  pure, 
miscetur.  Sed  brevi  tempore  omnia  signa  ag- 
gravantur, vesica  fit  irritationi  praecipue  obnox- 
ia, ct  adeo  contracta,  ut  vix  plus  paucis  urinae 

unciis  continere  possit,  ejus  tunicae  aspera  calculi 
latera  tangunt,  quae  irritationem  continuam  in- 
citant, urina  nigrescit,  ejusque  odor  foetidus  est, 
sedimentum  variarum  materiarum  deponit,  vel- 
uti  sanguinis,  puris,  et  sabuli,  etiamve  calculi 
parvarum  particularum,  et  si  morbus  ejus  cursum 
sine  ullo  impedimento  percurrere  permittitur, 
vesica  post  breve  tempus  irritationem,  cui  conti- 
nuo subjicitur,  sustinere  non  potest,  suppuratio 
occurrit,  atque  urina  in  integumenta  pelvim  cir- 
cumeuntia transit,  atque  ob  hanc  rem  partes  vi- 
cinae ulcerantur,  et  febris,  irritatione  comitante, 
vitam  miserrimi  aegri  terminat. 

Talia  sunt  signa  quae  hoc  morbo  generaliter 
occurrunt,  attamen  observatione  dignum  est, 
multa  alia  et  varia  dyspepsiae  signa  oriri,  quae  in 
hac  dissertatione  observari  non  possunt,  nisi  plus 
temporis  ad  hunc  morbum  tractandum  consu- 
meremus quam  omnino  necesse  esset ; dicere  sa- 
tis est,  haec  signa  generaliter  symptomatica  esse. 

DE  CALCULORUM  URINARIORUM 

CAUSIS. 

Causa:  calculorum  urinariorum  tam  variae  et 
numerosae  sunt,  et  plerumque  tam  insidiose  in 
corpus  se  introducunt,  ut  prius  per  longum 
tempus  saepe  existant,  quam  aeger  ullum  incom- 
modum percepit,  tuncque  maxima  cura  ad  eos 
eradicandos  necessaria  est,  tam  firme  in  systemate 
figuntur.  Plurimae  ex  causis,  quae  hunc  mor- 
bum incitant,  tales  sunt,  quales  valetudinem 
afficiunt,  et  quae  primo  organorum  digestivo- 
rum  morbum  producunt,  aut  viscerum  chylo- 
poeticorum,  posteaque  renum,  unde  concretiones 
vitiosae  oriuntur.  Cerevisiae  calculi  affectiones 
saepissime  inducunt  et  vina  multum  supertar- 
tratem  potassae  continentia.  Exuperans  ani- 
malis carnis  diaeta,  idonea  exercitatione  neglecta, 
in  habitu  corporis,  ubi  calculosa  diathesis  adsit, 
certissime  vitanda  est,  quod  ad  concretiones  for- 
mandas maxime  tendit.  Aliqui  scriptores  con- 
tinuum usum  aquarum,  quae  sulphatem  aut  su- 

percarbonatem  calcis  in  solutione  continent,  hu- 
jus morbi  fontem  esse,  dum  contra,  alii  omnino 
falsum  esse  affirmant.  Si  hse  aqum  tam  noxia? 
sunt,  maxime  mirandum  est,  morbum  in  illis 
locis,  ubi  hic  liquor  continuo  potatur,  non  sae- 
pius occurrere : etiamque  nobis  non  obliviscen- 
dum est,  has  materias  in  calculis  vix  unquam 
inveniri  aut  in  tam  parvis  quantitatibus  ut  ex 
tali  origine  ortos  credere  non  possimus.  Cal- 
culi renum,  aut  ex  habitu  corporis  peculiari,  aut 
ex  hmreditaria  diathesi,  aut  a luxuria  et  conti- 
nua inertia,  una  cum  copiosis  potionibus  lati- 
cum fermentatorum,  nascuntur,  qua  per  systema 
agunt,  sed  contra  calculi  in  vesica  causis  me- 
chanicis magnopere  nituntur,  quoniam  rarissime 
occurrunt,  nisi  per  medium  nuclei  in  illud  vis- 
cus introducti,  hinc  plerumque  invenimus  cal- 
culos ex  vesica  extractos  aut  originem  ex  reni- 
bus habere,  aut  ex  aliqua  materia  extranea  illic 
casu  relicta,  talis  est,  finis  instrumenti  “ Bougie” 
dicti.  Constans  usus  cibi  nitrogenium  in  ejus 
compositione  continentis  lithici  acidi  diathesin 
inducat : cum  hoc  occupationibus  sedentariis 

conjunctum  occurrit,  cibus  imperfecte  digeritur, 
magna  materiae  male  concoctae  quantitas  reni- 
bus secernitur,  et,  quod  vesica  non  tam  saepe  va- 
cuatur, quam  ad  hujus  organi  tonum  servandum 
necesse  est,  distenta  fit,  et  urinae  stimuli  minus 
incitata,  donec  depositio  sit.  Variae  prepara- 
tiones  potassae,  sodae,  magnesiae  et  calcis,  quae 
tam  saepe  nostrae  praxis  basim  in  diathesi  for- 
mant, ubi  acidum  lithicum  est  in  urinariis  con- 
cretionibus materia  princeps,  cum  in  majore  gra- 
du sunt,  non  solum  acidum  uricum  neutrale 
saepissime  reddit,  verum  etiam  alia  acida  quae  ad 
varios  sales  in  solutione  servandos  necessaria  sunt, 
hincque  phosphates  neutrales  demittuntur.  Hoc 
magis  timendum  est,  cum  nucleus  acidi  lithici 
in  renibus  aut  vesica  jamjam  existi t,  ex  facili- 
tate quacum  hi  sales  circum  ullam  extraneam 
materiam  se  incrustant.  Hoc  clarissime  mon- 
stratur in  casu,  a Doctore  Marcet  dicto  : Miles 
vulnus  in  vesica  per  telum,  “ musket-ball,”  Au- 
glice  dictum,  in  prselio  prope  Waterloo  facto, 
accepit,  et  cum  extractum  fuit,  incrustatione 
phosphatum  mistorum  complexum  est.  Hse- 

morrhagium  in  vesicam,  coagulo  formato,  depo- 
sitionis causa  sit,  quoniam  nucleus  sit,  cui  de- 
missio se  conjungat. 


: • • . / 

DE  DIAGNOSI. 

Varia  calculi  in  organis  urinariis  signa  ea 
aliorum  morborum  earundem  partium  saepissime 
tam  prope  appropinquant,  ut  maxima  circum- 
spectio ad  affectionis  naturam  certe  distinguen- 
dam necessaria  sit.  At,  igitur,  hic  morbus  cum 
multis  aliis  confundi  potest,  et  praecipue  cum 
sequentibus,  nephritide,  lumbagine,  cystitide, 
amplificata  prostata  glandula  et  cum  strictura 
urethrae. 

Dolor,  qui  a motu  aut  exercitatione  vehe- 
menter augetur,  talis  est  vectio,  et  equitatio, 
reditus  morbi  in  paroxysmis,  depositio  in  urina 
rubro  sabulo  similis,  aut  haematuria  una  cum 
aliquorum  sanguinis  vasorum  ruptura,  ex  aspe- 
ris calculi  lateribus  oriens,  hunc  morbum  ex  ne- 
phritide distinguit.  Dum  contra  in  nephritide 

urina  generaliter  limpida  est,  et  aliquando  etiam 
copiosa,  voluntas  ad  eam  evacuandam  frequens, 
dolor  constans  et  acutus  est,  una  cum  vomitu  et 
aliis  febrilibus  signis. 

Dolor  profundus  et  obtusus  in  renum  regione, 
crebrae  in  urina  depositiones  aut  emissio  materiae 
coffeae  faecibus  similis  hunc  morbum  ex  lumba- 
gine distinguunt.  Dum  contra,  in  lumbagine, 
dolor  exterior  est,  cursum  musculorum  lumbo- 
rum aut  dorsi  sequens,  qui  pressura  aut  minimo 
musculorum  affectorum  motu  augetur. 

Calculum  vesicae  ab  cystitide  distinguere  pos- 
sumus, pondere  in  perineo,  et  motu  calculi  in 
vesica  ab  aegro  sentito,  quae  gradatim  augentur, 
donec  affectio,  aut  medicina,  aut  operatione,  amo- 
veatur. Dolor  obtusus  et  aliquando  lancinans, 
et  cum  vesica  moderate  distenditur,  longe  minus 
dolosa  est,  quam  cum  vesica  omnino  evacuatur, 
etiamque  urina  facile  decomponitur,  ammonia 
evoluta.  Dum  contra,  in  cystitide,  pyrexia,  nau- 
sea et  vomitus,  adsunt. 

Ex  prostata  glandula  amplificata,  et  strictura 
urethrae  sequentibus  signis  lithiasis  facile  dis- 
tinguitur, quod  urina  primo  facile  et  copiose 

fluit,  sed  postea  subito  impeditur,  et  residuum 
in  vesica  contentum  est,  aut  stillatim  vacuatur, 
aut  nullis  modis  emitti  potest,  quanquam  vehe- 
mens ad  eam  emittendam  cupido  maneat,  quod- 
que calculo  os  urethrae  implente  efficitur,  dum 
contra  in  glandula  prostata  amplificata  vel  stric- 
tura urethrae  difficultas  urinae  ejiciendae  in  primo 
casu  est,  quoniam  omnes  musculos  qui  urinam 
expellunt  in  actionem  proferre  necesse  est,  prius- 
quam aeger  omnia  impedimenta,  quae  transitui 
urinae  opponant,  exsuperare  potest. 


DE  EXTERNIS  ET  CHEMICIS  INDI- 
CIIS CALCULORUM  URINARIO- 
RUM. 

In  externis  et  chemicis  indiciis  calculorum 
urinariorum  tractandis,  in  tres  classes  divisi  fu- 
erunt ; videlicet,  in  calculos  simplices,  in  calcu- 
los complicatos,  et  in  calculos  mistos.  Prima  clas- 
sis, aut  simplices  calculi,  quatuor  species  con- 
tinet : Imam,  Acidum  Lithicum ; 2ndam,  Oxy- 

dum  Cysticum  ; 3tiam,  Oxydum  Xanthicum  ; 
4tam,  Calculum  Fibrinosum.  Classis  secunda 
quatuor  species  continet : Imam,  Calcis  Phos- 
phatem  ; 2ndam,  Calcis  Oxalatem  ; Stiam,  Am- 
moniae  et  magnesise  Phosphatem  ; 4tam,  Cal- 
culum glandulae  prostatas.  Tertia  classis  tres 
species  continet : Imam,  Calculum  triplicis  phos- 
phatis  cum  phosphate  calcis  in  variis  propor- 
tionibus; 2ndam,  Calculum  alternantem  ; 3tiam, 
Calculum  mistum. 

4 

CLASSIS  PRIMA. 

Species  Prima  ; Acidum  Lithicum  vel 

Uricum. 

, r 

Hic,  qui  est  ex  omnibus  calculis  urinariis 
maxime  communis,  in  variis  formis  occurrit,  ex 
sedimento  sabuloso  ad  magnum  calculum.  Ex 
urina  saepissime  deponitur  in  parvis  chrystallis, 
etiamque  frequenter  in  rubro  et  tenui  crusto  in 
parietibus  vasorum  continentibus  urinam  eo- 
rum acidi  lithici  diathesi  laborantium.  Color 

harum  concretionum  magnopere  variat,  et  per 
varios  gradus  ruboris  et  pelluginis  transit.  For- 
ma etiam  variat  secundum  eorum  originem.  Si 
in  renibus  oriuntur  valde  inaequales  sunt,  ali- 
quando figuram  partium  cavarum  illius  visceris 
habentes,  et  pelvim  et  infundibula  omnino  im- 
plent, dum  contra  ii  ex  vesica  extracti,  quique 
in  ista  parte  formantur,  plerumque  ovales  vel 
rotundi  sunt.  In  exteriore  vel  tuberculati  vel 
leves,  etiamve  interdum  rasi  sunt.  Durissimi, 
firmi,  et  densi  sunt,  structura  eorum  lamellata 
est,  et  simillima  ligno  Swietenae  mahogani.  Va- 
ria hujus  speciei  calculi  exempla  dissimile  pon- 
dus specificum  habent  ex  1 — 3 usque  1 — 7 aquae 
pondere  specifico  1 — 0 existente.  In  potassae  et 
sodae  puris  solutionibus  solubilis  est,  sed  ex  iis 
solutionibus  ab  acido  carbonico  precipitatur,  quod 
ejus  debilem  affinitatem'  ad  alkalia  demonstrat. 
Ammonia  minimam  cum  acido  lithico  actionem 
habet.  Aqua  calcis  id  in  parvis  quantitatibus 
dissolvere  potest.  Duo  millia  partium  aquae  fri- 
gidae ad  id  solvendum  necessaria  sunt,  aqua  bul- 
liens in  majoribus  modis  id  dissolvit,  sed  cum 
solutio  frigescit,  in  chrystallis  deponitur.  Aci- 

dum  sulphuricum  et  muriaticum  nullam  actio- 
nem cum  acido  lithico  habent.  Acidum  nitri- 
cum  cum  effervescentia  id  liquat,  et  cum  solutio 
evaporatur,  clarum  et  rubrum  sedimentum  prae- 
bet, quod  acidum  Rosasicum  vel  Purpuricum 
appellatur.  Cum  calori  intenso  subjicitur,  odor 
cornu  urentis  emittitur,  et  decomponitur.  Cum 
in  retorto  vitreo  distillatur,  et  calor  ad  cando- 
rem gradatim  levatur,  decomponitur,  et  aquam 
ammoniae,  parvam  quantitatem  olei  animalis,  et 
substantiam  coloris  fusci,  emittit,  quae  cum  puri- 
ficatur, acido  succinico  in  suis  dotibus  similis 
est,  et  in  retorto  residuum  carbonaceum  manet, 
quod  non  plus  est  quam  sexta  pars  ejus  prioris 
ponderis.  Acidi  lithici  calculi  ex  decem  parti- 
bus per  centum  ureae  et  materiae  animalis  in  suis 
dotibus  albumini  similis  generatim  constant. 


Species  Secunda. — Oxijdum  Cysticum . 

HjEC  rara  calculi  urinarii  species  Doctore 
Wollaston,  in  ft  Philosophical  Transactions,” 

primo  descripta  fuit,  et  ab  illo  oxydum  cysticum 
appellatum  est,  quod  omnes  ejus  dotes  iis  oxydi 
appropinquant,  etiam  que  quod  ex  vesica  oriri 
putatur.  Hoc  attamen  non  verum  esse  videtur, 
quoniam  Doctor  Marcet  duos  aut  tres  casus 
narrat,  cum  calculus  certissime  fuit  renum  pro- 
ductio. Hic  calculus  colorem  flavum  et  semi- 
lucidum  habet,  valde,  tenax  firmus  et  inaequali- 
ter chrystallinus  est.  At  ex  phospliatum  pluri- 
mis dissidet  quod  ex  lamellis  non  constat,  et  ejus 
textura  est  omnino  indistincta  et  granularis. 
Cum  calor  intensus  applicatur,  odor  foetidus,  et 
illi  materiae  proprius  oxydum  cysticum  appellatae 
emittitur.  Cum  in  retorto  obsignato  distillatur, 
ammoniae  carbonas,  et  grave,  et  foetidum  oleum 
praebetur,  tuncque  in  retorto  residuum  est  carbo- 
nis parva  quantitas.  In  potassa,  soda,  et  am- 
monia,  solubile  est,  atque  in  potassae  et  sodae  car- 
bonatibus,  sed  non  in  ammoniae  carbonate  neu- 
trali. Calcis  aqua  parvam  quantitatem  hujus 
oxydi  liquat.  Acidum  muriaticum,  nitricum, 
sulphuricum,  phosphoricum,  et  oxalicum,  hoc 

oxydum  facillime,  atque  in  maxima  copia  solvit ; 

n 

et  cum  his  acidis  neutrales  compositiones  for- 
mat, quae  concresci,  et  in  aqua  solvi,  possunt. 
In  aqua  et  in  alcoliole,  atque  in  acido  acetico, 
citrico,  et  tartarico,  insolubile  est,  sed  ex  ejus  so- 
lutione in  alkalis  id  praecipitant.  In  coloribus 
vegetabilibus  nullam  actionem  habet. 


Species  Tertia. — Oxydum  Xanthicum. 

> 

Hujus  calculi  textura  est  dura  ex  lamellis 
constans,  et  firma,  ejus  color  est  subruber,  et 
clarior  fit  potassa  caustica  addita.  Cum  intenso 
calore  utimur,  decrepitat,  nigrescit,  et  consumi- 
tur, alborum  cinerum  parvam  quantitatem  so- 
lum relinquens ; dum  decomponitur  odor  pro- 
prius emittitur,  differens  ab  illo  ex  acido  lithico, 
aut  oxydo  cystico  urente  exhalato. 

Cum  distillatur,  liquidum  foetorem  emittens 
praebet,  quod,  cum  frigescit,  in  chrystalla  ex 
ammoniae  carbonate  constantia,  atque  in  flavum 
oleum  empyreumaticum  separatur.  Aqua  bul- 
liens maximam  ejus  partem  solvit,  et  solutio  pa- 

pyrum  litmo  tinctum  in  colorem  rubrum  mutat. 
Cum  haec  solutio  frigescit,  oxydum  non  concre- 
tum deponitur.  In  alkalis  et  eorum  sub-carbo- 
natibus  valde  solubile  est,  atque  a debili  acido 
acetico,  dummodo  non  in  majoribus  quantitati- 
bus addatur,  ex  iis  solutionibus  praecipitetur. 
In  acidis  mineralibus  solubile  est,  sed  non  tam 
multum  quam  oxydum  cysticum  in  his  liquidis. 
Cum  in  acido  nitrico  solvitur,  et  usque  ad  sicci- 
tatem exhalatur,  color  residui  est  idem  ac  citri, 
atque  in  aqua  partim  insolubilis  est.  In  alco- 
hole,  et  aethere,  et  partim  in  acido  oxalico,  et 
acetico,  insolubile  est.  Ex  cystico  oxydo  facile 
distinguitur,  quod  in  aqua  solubile  est,  quod 
tantum  in  acidis  partim,  et  ab  pigmento  flavo, 
quocum  acidum  nitricum  format. 

Species  Quarta. — Calculas  Fibrinosus. 

Hujus  calculi  color  est  flavus  et  fuscus  inter 
se  commixti,  et  in  densitate  cerae  flavae  similis 
est,  in  ejus  latere  exteriore  levis  est,  sed  ejus 

superficies  inaequalis  est,  atque  ex  fibris  a centro 
divaricantibus  solis  radiis  similibus  constare  vi- 
detur. 

Cum  lampadis  calori  exponitur,  tumet,  ni- 
grescit, et  nihil  relinquitur  praeter  parvam  ma- 
teriae spongiosae  ex  carbone  constantis  copiam. 
Dum  uritur,  odorem  isti  acidi  lithici  flagrantis 
vel  oxydi  cystici,  vel  xanthici,  dissimilem  emit- 
tit.  In  aqua  insolubilis  est.  Acidum  muria- 
ticum in  illo  in  statu  solido  nullam  actionem 
habet.  Solutiones  bullientes  alkalorum  causti- 
eorum  eum  solvunt,  et  solutiones  saponaceas 
formant,  ex  quibus  ab  acido  muriatico  praecipi- 
tatur. In  acido  nitrico  solubilis  est,  sed  nec  fla- 
vum nec  rubrum  pigmentum  ex  evaporatione 
praebet.  Acidum  aceticum  dilutum  cum  caloris 
bullientis  auxilio  primo  tumefacit,  posteaque 
solvit.  Ex  ejus  solutionibus  a potassae  ferro- 
prussiate  in  pulvere  flavo  praecipitatur. 

CLASSIS  SECUNDA. 

Species  Prima . — Calcis  Phosphas. 

V aria  hujus  speciei  calculi  exempla  varios 
aspectus  habent ; in  aliquibus  albi  et  fragiles  sunt, 

digitos,  cum  tanguntur,  inquinant,  atque  ex  lami- 

) 

nis  eodem  tendentibus  constare  videntur,  quae  fa- 
cile separantur.  In  aliis  eorum  color  est  fuscus, 
opaci  et  firmiores  sunt,  atque  ex  clirystallis  cus- 
pidatis, more  radiorum  sitis,  constare  videntur. 
Insipidus  et  inodorus  est,  et  in  aqua  frigida  in- 
solubilis. Aqua  bulliens  ejus  gelatinae  partem 
solvit,  et  odorem  animalem  dispergit.  Cum  in- 
tensum calorem  applicamus,  nigrescit,  materia 
animali  in  illo  contenta  decomposita,  tuncque 
magna  ammoniae  carbonatis  et  olei  empyreu- 
matici  quantitas  evolvitur,  et  si  calor  augetur, 
calcis  phosphas  et  calcis  carbonas  residuum  est. 
In  potassa,  soda,  et  ammonia,  insolubilis  est.  In 
acido  muriatico,  et  nitrico,  solubilis  est,  et  rursus 

ex  his  solutionibus  ab  ammonia  praecipitatur. 
Cum  in  pulvere  est,  et  cum  acido  sulphurico 
miscetur,  partim  decomponitur,  phosphas  in  su- 
per-phosphatem  convertitur,  qui  in  aqua  solubi- 
lis est,  et  in  fundo  vasis  quantitas  calcis  sulphatis 
insolubilis  relinquitur  ; si  calcis  super-phosphas 
ab  ammoniae  solutione  rursus  decomponitur,  acidi 
excessus,  qui  calcem  in  solutione  tenet,  ammo- 
niae phosphas  fiet,  et  calcis  neutralis  phosphas 
praecipitabitur,  et  cum  solutio  ammoniae  phos- 
phatis  ad  siccitatem  evaporatur,  et  calori  in- 
tenso exponitur,  decomponitur,  ammonia  vola- 
tilis erit,  et  acidum  phosphoricum  pene  purum 
manebit.  Hic  calculus  in  statu  puro  raro  oc- 
currit, sed  ammonio-magnesiae  pliosphatis  mis- 
turam continere  plerumque  invenitur,  cum  hoc 
occurrit,  calculus  calori  intenso  subjectus  in  al- 

i 

bum  et  opacum  causticum  liquescit. 

Species  Secunda. — Calcis  Oxalas , aut  Calculus 

moro  similis. 

\ 

Hic  calculus  moro  similat,  ejus  superficies  ex- 
terna aspera  et  tuberculata  est,  et  aliquando 
species  est  leviter  concreta.  Ejus  color  varius 
est,  ex  fusco  usque  ad  rubrum.  Firmus  et  du- 
rus est,  atque  ejus  pondus  specificum  majus 
est,  quam  illud  plurimorum  ex  calculis  urina- 
riis, videlicet,  ex  1-3  ad  1-9.  Cum  in  duas 
partes  serratur,  odorem  seminis  emittit.  Cum 
in  pulverem  redigitur,  atque  a calore  adjuvatur, 
acidum  muriaticum  et  nitricum  eum  solvunt ; 
sed  ab  alkalis  rursus  praecipitatur.  Alkalia 
pura  calcis  oxalatem  non  decomponunt,  sed  cum 
alkalinis  carbonatibus  diu  miscetur,  et  conco- 
quitur, hoc  demum  efficitur,  et  residuum  est  cal- 
cis carbonas,  atque  oxalas  alkali  usi.  In  aqua 
insolubilis  est  etiam  bulliente.  Si  utimur  ca- 
lore intenso,  et  si  calor  per  tempus  satis  longum 
applicatur,  nihil  praeter  calcem  purum  manebit. 
Eum  ex  ejus  duritia  radere  possumus.  Ex  om- 

nibus  aliis  urinariis  calculis  ab  ejus  indiciis  se- 
quentibus distingui  potest ; videlicet,  ab  ejus 
duritia,  a colore  boetico,  firmitate,  ejus  externa 
superficie  tuberculata  mori  fructui  simili,  in 
plurimis  menstruis  insolubilitate,  magno  speci- 
fico pondere,  et  quantitate  calcis  purae  relicta 
cum  calori  intenso  subjicitur. 


Species  Tertia. — Phosphas  triplex,  aut  Phos- 
plias  Ammonice  et  Magnesice. 

Calculi  huic  speciei  pertinentes,  album 
colorem  generaliter  habent,  calcis  carbonati  simi- 
lem, et  aliqua  cohesio  est  cum  parvis  semiluci- 
dis  chrystallis  per  substantiam,  et  saepe  in  super- 
ficiem, dispersis ; eorum  fractura  est  aliquando 
inaequalis  et  foliata.  Cum  in  pulverem  reducitur, 
ejus  color  est  candidus,  gustus  dulcis,  et  in  aqua 
minime  solubilis  est ; hae  solutiones  cum  grada- 
tim  evaporantur,  chrystalla  regularia  figuram  py- 
ramidalem habentia  praebent.  Alkalia  caustica 
hunc  calculum  decomponunt,  ammoniam  dissi- 

pando,  et  cum  parte  ejus  acidi  phosphorici  se  con- 
jungendo. In  acido  sulphurico,  muriatico,  nitrico, 
et  acetico,  et  quibusdam  aliis,  solubilis  est.  Solu- 
tio muriatica,  cum  sublimatur,  ammoniae  muria- 
tem  praebet,  alkalia  cum  praecipitant  in  chrystal- 
lorum  formis.  Cum  calori  intenso  subjicitur  fumi 
ammoniacales  sejunguntur,  et  residuum  magnesiae 
phosphas  est,  et  si  calor  augeatur,  partim  liquefit. 
Cuiri  calefit  una  cum  sodae  subborate,  in  vitreum 
liquat,  quod  dum  calet  lucidum  est,  sed  cum  fri- 
get opacum  fit.  Parva  purae  sodae  quantitas 
huic  calculo  addita  eum  fusibiliorem  reddit,  sed 
major  quantitas  illam  dotem  omnino  destruit. 
Phosphas  aut  oxalas  calcis  fusibilitatem  perdit, 
aut  difficilem  reddit.  Calculi  constantes  ex 
puro  ammonio-magnesiae  phosphate  raro  occur- 
runt, sive  in  calculis  distinctis,  sive  in  lamellis, 
et  generaliter  inveniuntur  in  parvis  chrystallis 
solis  in  calculorum  aliorum  superficie.  Domi- 
nus Brand  dicit  se  duos  calculos  tantum,  qui  ex 
phosphate  ammoniae,  et  magnesiae  omnino  con- 
stiterunt, vidisse. 

Species  Quarta. — Calculus  ex  Glandula 

Prostata. 

Sive  hic  calculus  inter  urinarios  comme- 
morari debeat,  multum  dubitandum  est,  quo- 
niam nasci  putatur,  omni  morbo,  ex  partibus 
urinam  secernentibus,  et  urina  ipsa  absente,  sed 
vitiosa  secretio  glandulae  prostatae  solius  esse 
consideratur.  Attamen  quoniam,  cum  calculus 
in  glandula  prostata  occurrit,  calculum  in  vesi- 
ca esse  saepe  putatur,  non  solum  ex  signis  quae 
se  monstrant,  sed  etiam  quod  calculi  per  ure- 
thram aliquando  exeunt ; sed  quoniam  ejus  dotes 
chemicas  investigando  eum  solum  distinguamus, 
haec  commemorare  fortasse  hic  licitum  erit.  Hi 
calculi  parva  magnitudine  generaliter  sunt,  ex  ista 
cannabis  seminis  usque  ad  istam  nucis  avellanae, 
et  minimis  lithici  acidi  concretionibus  valde  simi- 
lis est.  Nullam  peculiarem  stratificationem  vel 
concretionem  habet,  sed  ex  materia  ab  glandulae 
prostatae  secretione  brme  conglutinata  constare 

videtur  ; quae  materia,  cum  investigatur,  vide- 
tur esse  calcis  pliosphas  in  statu  omnino  neutrali. 


CLASSIS  TERTIA. 

Species  Prima. — Phosphas  Calcis , et  Pliosphas 
Ammonice  et  Magnesice. 

Hic  calculus  qui  ex  calcis  phosphatis  et  am- 
moniae,  et  magnesiae  phosphatis,  mistura,  in  va- 
riis proportionibus,  constat,  album  colorem  gene- 
raliter habet ; ejus  cohesio  minor  est,  quam  ista 
plurimorum  aliorum  calculorum,  et  aliquando 
ejus  species  lamellata  est,  dum  in  aliis  ex  mole 
spongiosa  constat  sine  ulla  evidente  stratifica- 
tione.  Ejus  pondus  specificum  est  ex  1 — 1 ad 
1 — 5.  In  alkalis  insolubilis  est.  Cum  intensum 
calorem  applicamus,  nigrescit,  ammoniam  emittit, 
citoque  liquatur.  Quando  cum  acido  acetico 
diluto  miscetur,  ammoniae  et  magnesiae  phos- 
phas solvitur,  et  calcis  phosphas  manet,  qui  in 
acido  muriatico,  aut  nitrico,  solubilis  est.  In  ali- 

quibus  casibus  cum  calcis,  et  magnesiae,  et  am- 
moniae  sales  liquati  sunt,  acidi  lithici  quantitas 
manet,  quod  noscitur,  utpote  in  alkalis  solubile 
est,  etiam  que  quod  acidum  nitricum  in  pigmen- 
tum rubrum  acidum  rosasicum  nominatum  id 

/ 

convertat. 


Species  Secunda. — Calculus  Alternans. 

Hic  calculus  in  specie  externa  varios  coloris 
gradus  habet,  secundum  laminarum  exteriorum 
compositionem ; cum  frangitur  multos  varios  co- 
lores habet,  secundum  numerum  laminarum,  quae 
eum  componunt.  Ejus  nucleus  est  aut  acidum 
lithicum,  aut  oxydum  cysticum,  aut  calcis  oxa- 
las,  aut  etiam  aliquando  unus  ex  phosphatibus, 
sed  saepissime  acidum  lithicum.  Effectus  calo- 
ris intensi  in  hac  calculi  specie  in  quoque  vario 
exemplo  differens  est,  quod  ex  ejus  compositionis 
varietate  evidens  est.  In  hoc  calculo  solvendo, 
variis  menstruis,  secundum  laminarum  exteri- 
orum naturam,  uti  necesse  est,  et  cum  hoc  effici- 

tur,  menstruum  mutaremus,  si  lamina  proxima 
in  hoc  insolubilis  esset.  Tali  modo  omnes  diffi- 
cultates superaremus,  quae  in  hujus  speciei  cal- 
culi investigatione  se  monstrant. 

Species  Tertia. — Calculus  Mistus. 

Hic  calculus  raro  occurrit.  Omnia  signa, 

quae  ullam  speciem  peculiarem  distinguunt,  in 

* 

hoc  aut  omnino  absunt,  aut  in  mole  confusa  mis- 
centur, ita  ut  compositionem  forment,  quam  de- 
scribere non  possumus.  Res  variae  quae  hunc 
calculum  componunt  inveniendae  sunt  modis  qui 
in  calculorum  priorum  descriptione  nominati 
fuerunt,  et  difficilius  erit  secundum  salium  nu- 
merum qui  eum  formant. 


Paucae  aliae  materiae,  quae  in  calculis  urina- 
riis observantur,  etiam  scriptoribus  in  hac  re  no- 
minatae fuerunt,  videlicet,  ammoniae  lithas,  cal- 

cis  carbonas,  urea,  et  in  aliquibus  casibus  ferri 
oxydum,  et  silica.  Hae  substantiae  tam  raro  ap- 
parent, ut  nullus  calculus  ab  his  distinguatur. 


RATIO  MEDENDI. 

Tractatio  hujus  morbi  in  duo  genera  se 
dividit,  videlicet,  quod  ad  valetudinem  univer- 
sam, et  quod  ad  locum  singularem  spectat ; sed 
hoc  minus  certum.  Primum  horum  generum 
illorum  remediorum  actionem  includit,  quae  per 
medium  constitutionis  corporis  agunt,  aliud  que 
per  ea,  quae  organis  vitiosis  ipsis  applicantur. 

i 

tractatio  per  medium  constitutionis 

CORPORIS. 

Prima  classis  remediorum,  quae  nostram  cu- 
ram requirunt,  ea  est,  quae  tonica  nominatur, 
una  cum  astringentibus,  et  laxativis.  Tonica 
medicamenta  in  boc  morbo  praecipue  valere  ne- 

mo  negabit,  cum  usus  diurnus  omnem  casum 
signis  statum  vitiosum  concoctionis  functionem 
in  variis  canalis  alimentarii  partibus  monstran- 
tibus, aut  comitari,  aut  antecedi,  demonstrant, 
et  cum  haec  signa  levantur,  ita  actio  vitiosa  or- 
ganorum urinariorum  cessat.  Imprimis  tunc 
investigaremus,  sive  haec  signa  supra  memorata 
in  aegro  existant,  atque  ea,  cum  existant,  amo- 
veremus omnibus  modis  quibus  uti  possumus. 
In  signis  dyspepticis  tractandis,  tria  generalia 
indicia  perficienda  inveniemus.  Primumque 
causam  excitantem  amovere  si  possumus,  secun- 
dum signa  levare,  et  tertium  reditum  impedire. 

In  primis  horum  indiciorum  perficiendis,  vi- 
delicet ; illis  causae  dyspepsiae  amovendae,  eme- 
tica et  laxativa  maxime  valent.  Doctor  Cul- 
len  in  ejus  “ First  lines  of  the  Practice  of  Phy- 
sic.” — Vid.  p.  123. — Usum  emeticorum  fortis- 
simorum commendat,  talia  sunt  illa  ex  antimo- 
nio  confecta  quoniam  eorum  actio  duplex  est 
quodhaec  medicamenta  non  solum  nauseam  et  vo- 
mitum producunt,  sed  etiam  diaphoresin,  quam 
utilissimam  esse  in  signis  dyspepticis  conside- 

rat.  Probabile  esse  videtur,  hunc  praxeos  modum 
in  signis  dyspepticis  amovendis,  quae  lithiasin 
comitantur,  maxime  valere  ; cum  consideramus 
horum  morborum  paucitatem  in  hos  regiones 
tropicas  colentes,  atque  in  nautas,  qui  saepissime 
et  copiose  sudant,  illi  ex  natura  aeris  sub  quo 
nascuntur  et  vivunt,  hique  ex  arcto  dormiendi 
modo  navibus  regiis  tam  communi.  Laxativa  le- 
nia, attamen  utilissima  sunt,  quoniam  obstipa- 
tio dyspepsiae  generale  signum  est.  Solutiones 
salium  neutralium  in  dosibus  moderatis,  olei  ri- 
cini, aut  aliquarum  ex  infusionibus  catharticis, 
tales  sunt,  eae  Hhei  et  Sennae,  quae  aptiores  sunt, 
quam  illae  quae  acriores  vel  stimulantes  sunt.  In 
aliquibus  casibus,  causae  evidentes  sunt,  atque 
in  aegro  magnopere  dependentes  ; optimum  erit, 
igitur,  omnes  has  praevertere  tali  modo,  qualis 
mutationem  nimis  subitam  aegri  moribus  non 
dabit.  Si  liquorum  spirituosorum  constans  usus 
affectionis  causa  est,  vel  vita  sedentaria,  omnia 
haec  gradatim  vitanda  sunt,  atque  exercitatio 
diurna  cum  habitibus  vitae  regularibus  substitu- 
eretur. 

Indicium  secundum  et  tertium  semel  conside- 
rabuntur, videlicet ; signorum  sanatio  eorumque 
impeditio. 

Cum  canalis  alimentarius  vacuatur,  laxativis 
et  vomitoriis  usurpatis,  imprimis  optimum  erit 
quasdam  infusiones  amaras  exhibere,  tales  sunt 
eae.  Gentianae,  Cascarillae,  Colombae,  autQuassiae, 
in  rata  parte  octo  unciorum,  una  cum  alkalinis 
carbonatibus,  talis  est  iste  sodae  in  rata  parte  uni- 
us drachmae  in  mistura,  et  duo  aut  tria  cochle- 
aria magna  bis  aut  ter  die  sumenda.  Infusum 
aut  decoctum  cinchonae  una  cum  paucis  acidi 
sulphurici  diluti  stillis  in  quaque  dose  in  dys- 
pepsia beneficii  maximi  remedium  est. 

Suppositio  diaetae  vegetabilis  in  locum  cibi 
animalis,  cum  lithica  diathesis  valet,  attentione 
digna  est,  quoniam  magna  quantitas  nitrogenii 
in  hoc  contenta  systema  magnopere  afficit.  At- 
tamen, notandum  est,  ut,  cum  diaetam  vegetabi- 
lem in  locum  cibi  animalis  supponimus,  ea  vege- 
tabilia, quae  magnam  nutrimenti  quantitatem 
continent,  eligere  debeamus,  ne  in  alterum  ma- 

Ium  cadamus,  omnino  tam  noxium,  quam  illud 
quod  vitare  voluimus. 

Unum  ex  vegetabilibus  astringentibus  nota 
dignum  est,  videlicet,  arbutus  uva  ursi,  quae 
forte  astringens  est,  atque  organa  urinaria  mul- 
tum afficere  putatur.  Cum  irritatio  vitiosa,  at- 
que aucta  secretio  muci  ex  vesica  est,  hoc  reme- 
dium praecipue  utile  est,  atque  in  pulvere  vel  in- 
fusione generaliter  exhibetur. 


ALKALIA. 

Remedia  huic  capiti  inclusa  potassae,  sodae, 
magnesiae,  et  calcis,  praeparata  sunt.  Omnia  haec 
praeparata  eandem  in  corpore  actionem  habent, 
' videlicet,  acorem  variorum  liquidorum  per  cor- 
pus diffusorum  emendant.  Tantum  dantur,  cum 
ad  acidum  lithicum,  aut  oxydum  cysticum,  aut 
xanthicum,  formanda  proclivitas  est,  atque  ex 
priorum  frequentia  basis  nostrae  tractationis  saepe 

erunt,  aut  per  se,  aut  una  cum  aliquibus  aliis  re- 

\ 

mediis.  Alkalia  caustica  commendata  fuerunt, 

quod  illa  sola  acidum  lithicum  liquare  posse  con- 
siderabantur, sed  ex  usu  videtur  alkaliorum  con- 
junctiones cum  acido  carboniis  hunc  calculum 
tam  multum  afficere  quam  alkalia  caustica,  or- 
ganis concoctionis  non  omnino  laesis.  Manifes- 
tum est,  igitur,  conjunctiones  alkaliorum  magis 
afficere,  quam  alkalia  caustica  ipsa,  quod  leniora 
sunt  atque  illis  utamur,  per  multo  longius  tem- 
pus, omnibus  ingratis  signis  penitus  absentibus. 
Doctor  Duncan,  junior,  de  aqua  super-carbona- 
tis  potassae,  dicit,  “ Indeed,  it  is  the  only  form 
in  which  we  can  exhibit  potassa  in  sufficient 
doses,  and  for  a sufficient  length  of  time,  to  de- 
rive  much  benefit  from  its  use  in  calculous  com- 
plaints.” — Idem  de  sodae  praeparatis  dicatur.  Si 
utilitatem  ex  iis  solutionibus  obtinere  volumus 
semilibram  ter  quaterve  die  sumere  necesse  est. 
Una  res  praecipue  curanda  est,  id  est,  ut  alkali- 
na  remedia  nimis  diu  non  exhibeamus,  ne  cum 
acidi  excessu  se  conjungant  quod  ad  sales  uri- 
narios in  solutione  tenendos  necessarium  est, 
hincque  terreni  pbosphates  verisimillime  forma- 
rentur. Hoc  vitatur,  assidua  attentione  urinae 

dotibus  data,  cum  vacuatur,  ita  ut  haec  remedia 
relinquamus,  cum  acidi  quantitas  in  urina  con- 
tenta minor  est  quam  naturalis. 

Ex  omnibus  remediis  alkalinis  separatim  con- 
sideratis, magnesia  lithici  acidi  formationem 
praecipue  impedit,  atque  aliquando  signa  levat, 
cum  omnia  alia  remedia  alkalina  defecerunt. 
Magnesia  in  paene  ulla  quantitate  sine  ulla  sto- 
machi irritatione  exhibeatur,  atque  solummodo 
curae  causa  est,  ne  concretiones  in  intestinis  for- 
mentur, quae  aliquando  occurrunt,  nisi  laxativa 
ei  conjungantur. 

Aqua  calcis  nihil  beneficii  praebet,  nisi  in  lar- 
gis dosibus  diurne  administretur,  et  nisi  nuper 
facta  sit. 


ACIDA. 

Dubitandum  est,  num  haec  remedia  tonica 
tantum  sint,  an  per  liquida  circumfluentia  vehan- 
tur, atque  in  urina  agant,  post  ejus  ab  renibus  se- 
cretionem. Prior  sententia  probabilior  est,  quan- 
quam  posterior  multis  argumentis  tueatur.  His 

remediis  utimur,  cum  proclivitas  ad  phosphates 
terrenas,  calcis  oxalatem,  cystica,  et  xanthica 
oxyda,  formanda  est.  Acidum  muriaticum  et 
nitricum  maxima  utilitate  sunt,  non  solum  quod 
dyspepsiae  signa  levant,  quae  in  lithiasi  saepis- 
sime occurrunt.  His  acidum  sulphuricum  prop- 
ter ejus  tonicas  virtutes  addetur ; attamen  li- 
thontripticum  considerari  non  potest,  quoniam 
si  calculum  calcem  continentem  appropinquet, 
pluris  detrimenti  quam  beneficii  esset,  quod 
compositio  ex  eo  et  calce  praecipue  insolubilis 
est.  Priusquam  haec  acida  exhibemus,  medici 
officium  est  calculi  naturam  discere,  quod  gene- 
raliter efficiendum  est,  ex  analysi  urinae  ab  aegro 
emissae.  Si  ejus  color  ruber  est  cum  animali  odore, 
et,  cum  per  parvum  tempus  stetit,  parvas  rubras 
particulas  deponit,  tuncque  concretio  lithici  aci- 
di esset,  in  quo  casu  acida  praecipue  injuriosa  es- 
sent ; sed  contra  si  urina,  cum  vacuatur,  opaca 
sit,  atque  album  et  sabulosum  sedimentum  ex 
phosphatibus  terrenis  constans  deponit,  acida 
sola  medicamenta  sunt  quae  haec  signa  levent. 
In  parvis  dosibus  stillarum  quindecim  vel  viginti 

acidi  muriatici,  vel  nitrici,  cum  paucis  aquae  un- 
ciis, vel  ulla  infusione  amara,  diluti,  ter  quaterve 
die  exhibeantur.  Si  acidum,  quo  primo  utimur, 
omne  quod  vellemus  non  efficiat,  aliud  in  ejus 
loco  administremus.  Cum  organorum  urinario- 
rum irritatio  maxima  est,  una  cum  signis  gene- 
ralibus, nostris  remediis  opium  conjungeretur, 
etiamque  balneum  tepidum,  et  in  aliquibus  ca- 
sibus, si  aeger  juvenis  sit,  atque  habitum  plenum 
habeat,  missio  paucarum  sanguinis  unciarum 
praecipue  commoda  esset. 


REMEDIA  LOCALIA. 

In  hac  hujus  dissertationis  parte,  haec  reme- 
dia, quae  partibus'  affectis  applicantur,  considera- 
buntur, sive  externe  exhibeantur,  ut  omnia  signa 
leventur,  seu  in  vesicam  injiciantur,  et  ut  signa 
leventur,  et  calculum  liquent.  Solutio  opii  di- 
luta, sive  ea  ad  partes  fovendas  utimur,  seu  in 
vesicam  injicimus,  maximum  beneficium  in  ali- 
quibus casibus,  cum  irritatio  magna  adest,  prae- 

bet ; attamen  id  in  hoc  ingrato  modo  exhibere 
nunquam  necesse  est,  nisi  aeger  illud  ore  recipere 
non  potest. 

De  injectionibus  acidi  vel  solutionum  alkali- 
norum  in  vesicam,  ad  calculos  jamjam  formatos 
liquandos,  nihil  plus  dicere  necesse  est,  quam 
cum  satis  fortes  ad  concretionem  solvendam 
sunt,  irritationem  inducere  proclives  sunt,  etiam 
una  cum  opio. 

Cum  magni  calculi  in  vesica  deponuntur,  eos 
solvere,  igitur,  sperare  non  possumus,  .aut  ab 
injectionibus  in  vesicam,  vel  ab  remediis  inter- 
nis, attamen  si  multa  cura  utamur,  calculi  incre- 
mentum cohibeamus,  atque  his  modis  aegri  do- 
lores magnopere  levemus. 

M.  Richerand,  in  sententia  sequente  de  diffi- 
cultatibus hunc  morbum  tractandi,  optime  dicit, 
“ Cette  diversite  des  dldmens  que  entrent  dans 
la  composition  des  calculs  urinares,  le  ddfant  de 
signes  auxquels  on  puisse  reconnoitre  leur  na- 
ture ; la  sensibilitd  des  parois  de  la  vessie,  quir- 
ritent  dangereusement  les  reactifs,  a 1’aide  des- 
quels  on  pourroit  dissondre  les  concr6tions  qui 

se  forment  si  fr^quemment  dans  sa  cavitd,  doi- 
vent  faire  regarder  comme  bien  difficile  au  moins. 


sinon  comme  tout  a fait  impossible,  la  decou- 
verte  d’un  litbontriptique,  qui  rendroit  inutile 
une  operation  cbirurgicale,  dont  on  a peut-etre 

jusqu’ici  trop  exagere  et  les  difficultds  et  le  dan- 

